CELEX: 62021CN0628
Language: bg
Date: 2021-10-11 00:00:00
Title: Дело C-628/21: Преюдициално запитване от Sąd Okręgowy w Warszawie (Полша), постъпило на 11 октомври 2021 г. — TB

28.2.2022   
            
            
               BG
            
            
               Официален вестник на Европейския съюз
            
            
               C 95/9
            
         
      Преюдициално запитване от Sąd Okręgowy w Warszawie (Полша), постъпило на 11 октомври 2021 г. — TB
      (Дело C-628/21)
      (2022/C 95/13)
      Език на производството: полски
      
         Запитваща юрисдикция
      
      Sąd Okręgowy w Warszawie
      
         Страни в главното производство
      
      
         Заявител: TB
      
         При участието на: Castorama Polska Sp. z o.o., „Knor“ Sp. z o.o.
      
         Преюдициални въпроси
      
      
                  1)
               
               
                  Трябва ли член 8, параграф 1 във връзка с член 4, параграф 1 от Директива 2004/48/ЕО на Европейския парламент и на Съвета от 29 април 2004 година относно упражняването на права върху интелектуалната собственост (1) да се тълкува в смисъл, че се отнася до мярка за защита на права върху интелектуална собственост, чието прилагане може да се иска само когато в същото или в друго производство е установено, че поискалото мярката лице притежава право върху интелектуална собственост?
                  При отрицателен отговор на първия въпрос:
               
            
                  2)
               
               
                  Трябва ли член 8, параграф 1 във връзка с член 4, параграф 1 от Директива 2004/48/ЕО на Европейския парламент и на Съвета от 29 април 2004 година относно упражняването на права върху интелектуалната собственост да се тълкува в смисъл, че е достатъчно да се докаже вероятността мярката да се отнася до съществуващо право върху интелектуална собственост, а не се изисква пълно доказване на този факт, в частност в случай че искането за предоставяне на информация за произхода и мрежите за разпространение на стоките или услугите предхожда предявяването на искания за обезщетение във връзка с нарушението на права върху интелектуална собственост?
               
            
         (1)  ОВ L 157, 2004 г., стр. 45; Специално издание на български език, 2007 г., глава 17, том 2, стр. 56.